**TOP HLAVNÝ INŠTRUKTOR V DUÁLI**

**(anketa)**

**Hlavné ciele:**

• spropagovať prácu hlavných inštruktorov v duálnom vzdelávaní,

• zvýšiť prestíž duálneho vzdelávania.

**PRAVIDLÁ ANKETY**

Tieto pravidlá sú jediným dokumentom, ktorý úplne a záväzne upravuje pravidlá v rámci hlasovania v ankete TOP HLAVNÝ INŠTRUKTOR V DUÁLI 2024 a vstupujú do platnosti v deň ich zverejnenia na internetovej stránke [www.apzd.sk](http://www.apzd.sk).

1. Organizátorom súťaže sú stavovské organizácie:

APZD – Asociácia priemyselných zväzov a dopravy

AZZZ SR – Asociácia zamestnávateľských zväzov a združení Slovenskej republiky

SBK – Slovenská banská komora

SŽK – Slovenská živnostenská komora

1. Spracovávateľ ankety: Asociácia priemyselných zväzov a dopravy Lamačská cesta 3/C, 841 04 Bratislava IČO: 50027514 DIČ: 2120160592.
2. Hlasovanie v ankete TOP HLAVNÝ INŠTRUKTOR 2024 bude prebiehať na celom území

Slovenskej republiky. Hlasovaniu predchádza nominácia účastníkov ankety.

1. **Nominácie** prebiehajú najmä prostredníctvom web formulára v 3 kategóriách:

Kategória č. 1: **ZAČÍNAJÚCI HLAVNÝ INŠTRUKTOR VO VEĽKEJ FIRME**

Kategória č. 2: **SKÚSENÝ HLAVNÝ INŠTRUKTOR VO VEĽKEJ FIRME**

Kategória č. 3: **HLAVNÝ INŠTRUKTOR V MALEJ FIRME**

**Nominovať** účastníkov ankety môžete v termíne **od 1. 11. 2024 do 30. 11. 2024** vybratím jedného z uvedených spôsobov:

1. Pošlete nomináciu prostredníctvom web formulára zverejneného na:

 [www.apzd.sk](http://www.apzd.sk).

1. Pošlete nomináciu prostredníctvom formulára, ktorý bol zaslaný zamestnávateľom a školám v SR a formulár zašlete na e-mail: info@skolenieinstruktorov.sk.
2. Prinesiete osobne na recepciu APZD (Lamačská cesta 3/C) vyplnený formulár.

**Podmienky na nominovanie** v kategórii č. 1: **ZAČÍNAJÚCI HLAVNÝ INŠTRUKTOR VO VEĽKEJ FIRME**

* hlavný inštruktor vo firme, ktorá má viac ako 50 zamestnancov, práca na pozícii hlavného inštruktora od 0 do 3 rokov, absolvované základné trojdňové školenie hlavných inštruktorov, aktívna práca so žiakmi, inovatívny prístup k žiakom, spolupráca s inštruktormi vo firme/podniku.

**Podmienky na nominovanie** v kategórii č. 2: **SKÚSENÝ HLAVNÝ INŠTRUKTOR** **VO VEĽKEJ FIRME**

* hlavný inštruktor vo firme, ktorá má viac ako 50 zamestnancov, práca na pozícii hlavného inštruktora minimálne 3 roky, aktívna práca so žiakmi, inovatívny prístup k žiakom, spolupráca s inštruktormi vo firme/podniku, aktívna spolupráca s rodičmi žiakov v duálnom vzdelávaní, spolupráca so strednou školou zapojenou v duálnom vzdelávaní.

**Podmienky na nominovanie** v kategórii č. 3: **HLAVNÝ INŠTRUKTOR V MALEJ FIRME**

* hlavný inštruktor vo firme, ktorá má menej ako 50 zamestnancov, absolvované základné trojdňové školenie hlavných inštruktorov, inovatívny prístup k žiakom, spolupráca s inštruktormi vo firme/podniku, aktívna spolupráca s rodičmi žiakov v duálnom vzdelávaní, spolupráca so strednou školou zapojenou v duálnom vzdelávaní.
1. **Spracovanie a overenie údajov:** spracovávateľ ankety overí údaje a pripraví web formulár nominovaných účastníkov v troch kategóriách, ktorý bude zverejnený na webovom sídle [www.apzd.sk](http://www.apzd.sk).
2. **Hlasovanie:** následne bude otvorené **hlasovanie** o konkrétnych nominantoch (v každej kategórii), a to v termíne **od 16. 12. 2024 do 31. 1. 2025.** Hlasovanie bude prebiehať formouweb formulára zverejneného na [www.apzd.sk](http://www.apzd.sk).
3. **Vyhodnocovanie:** o víťazoch rozhoduje počet získaných hlasov. V prípade zhody hlasov rozhoduje o víťazoch trojčlenná odborná porota zložená zo zástupcov stavovských a profesijných organizácií. Víťazi v každej kategórii budú slávnostne vyhlásení a ocenení na Konferencii hlavných inštruktorov v roku 2025. V každej kategórii budú vyhodnotené tri prvé miesta. V prípade neúčasti víťazov na podujatí budú následne kontaktovaní individuálne a bude im zabezpečené odovzdanie ceny.
4. Nominovať do ankety TOP hlavného inštruktora a hlasovať v uvedenej ankete môže fyzická osoba s trvalým alebo dlhodobým pobytom na území Slovenskej republiky nad 15 rokov.
5. Každý hlasujúci môže hlasovať v každej kategórii iba jedenkrát.
6. Všetci zúčastnení sú povinní dodržiavať pravidlá ankety. Ktokoľvek konal alebo sa pokúsil konať v rozpore s pravidlami, bude vylúčený z ankety, čo sa vzťahuje na nominantov, aj na hlasujúcich.
7. Počas termínu konania ankety je zo strany organizátora ankety zabezpečená ochrana osobných údajov účastníkov ankety v zmysle platných právnych predpisov SR. Každý účastník ankety dáva organizátorovi súhlas k primeranému použitiu a spracovaniu svojich osobných údajov.
8. Mená výhercov môžu byť uverejnené v médiách a na internete. Spracovanie je možné vykonať prostredníctvom tretích osôb. Súhlas dáva účastník na dobu neurčitú. Odvolaný môže byť kedykoľvek písomnou formou. Účastník ankety berie na vedomie a súhlasí s tým, aby organizátor s použitím automatizovaných, čiastočne automatizovaných alebo iných ako automatizovaných prostriedkov spracúvania zhromažďoval a spracúval jeho osobné údaje v informačných systémoch v súlade s ustanoveniami zákona č. 428/2002 Z. z. o ochrane osobných údajov.